text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: مجلة القومية التونسية
text.text_idx: #000008
text.text: الثقافة بإنتاجها العلمي او الفني هي أساس ضروري لتعدم الأمم كيفها كيف السياسة و الاقتصاد و الحرب لكن بمستويات و أهمية مختلفة حسب المرحلة و الأولويات.
text.text_idx: #000009
text.text: الثقافة عامل ضروري لحياة الأمة:
text.text_idx: #000010
text.text: في الثقافة ثما حاجتين ” الانتاج الثقافي” و “الانفتاح الثقافي” العامل الاول ضروري لحياة الأمة و أصلا حتى اكثر الأمم تخلفا عندها إنتاج ثقافي لكن متخلف كيفها . و العامل الثاني يضمن التطور و مواكبة العالم و المساهمة في الثقافة الانسانية و الأهم إنو من غيرو الأمة تنغلق على روحها تتسكر و تتجمد و ماتفيق كان بعد ما العالم فاتها ( هاذا الي فقنا بيه في اواخر القرن 18 و تصدمنا علخر، اش خلى حمودة باشا يكبش في زوز ظباط فرانسيس انهم يعملو تجربة منطاد في العاصمة باش الشعب التونسي يرا قداش العالم تقدم و يفيق من حالة الرضا بثقافتو المتخلفة الي تجمدت. و الفكرة هاذي هيا الي قادت فكر الإصلاح السياسي التونسي في القرن الي بعدو) .
text.text_idx: #000011
text.text: و كي نجيو نشوفو حالتنا التونسية نلقاو إننا تابعين ثقافيا من ناحية الإنتاج و من ناحية الإنفتاح .
text.text_idx: #000012
text.text: الإنتاج : من الناحية هذه إنتاجنا في الأعم (مانحكيش على الحالات الخاصة أو القديمة نحكي على الي دارج حاليا) هوا تقليد للي صاير في عالم مختلف علينا في الشرق و الغرب. فالانتاج التونسي يا إما قليل يا اما مجهول و هاذا نبدوه من الأدب، الموسيقى ،المسرح ، السنيما ، و المسلسلات ( و لهنا ما قال حد لحد) و العلوم وين نراو فيها الكارثة العظمى وين موصلناش درجة التقليد جملة. لدرجة انو التونسي يحس المثقفين عايشين في عالم بعيد عليه لذا يجيبها برجلة و يتبع الثقافة الاجنبية مباشرة من غير تكسير راس.
text.text_idx: #000013
text.text: الإنفتاح : نقصدو بالانفتاح : الإطلاع على الثقافات الأجنبية و لهنا نجيو نلقاو انو نحنا نطلعو على العالم من خلال ترجمات فرانساوية او مصرية او سورية او لبنانية الي في غالبها هيا ترجمات عن ترجمات أخرى . معناها قعدنا نراو في العالم بعينين لخرين و ماناش نترجمو و حدنا ( الا بعض الحالات فردية و تتعدى من غير مايراها حد ) تي في أبسط حاجة التوانسة تفرجو في المسلسلات المكسيكية و البرازيلية و التركية و الكورية بدبلجات سورية و لبنانية و أصلا ماهيش حتى بالعربية الفصحى و إنما بالدارجة بتاعهم معناها نحنا تابعين ثقافيا لشعوب هيا متخلفة علخر و هاي الكارثة الكبرى إنو نحنا تبعيتنا مركبة لننا تابعين للي هوا بيدو تابع .
text.text_idx: #000014
text.text: ضَحضاح: الشعر الشعبي التونسي كنز غير موثق
text.text_idx: #000016
text.text: توانسا عبر التاريخ
text.text_idx: #000017
text.text: مدينة الثقافة أم قبر الثقافة و تبذير أموال الشعب
text.text_idx: #000019
text.text: لا تعليقات بعد على “ثقافة التبعية: الإنتاج قليل و الإنفتاح وهمي”
text.text_idx: #000020
text.text: لن يتم نشر عنوان بريدك الإلكتروني. الحقول الإلزامية مشار إليها بـ *
text.text_idx: #000023
text.text: الموقع الإلكتروني
text.text_idx: #000025
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000027